Chlorophyllum molybdites

***Chlorophyllum molybdites*** — სოკოს სახეობა ქლოროფილუმის გვარისა, რომლის გავრცელების არეალი მოიცავს ამერიკას, ევროპას, აზიას, აფრიკასა და ავსტრალიას.

შხამიანი სოკოა. სიმპტომები მიმდინარეობს მძიმედ. იწვევს საჭმლის მომნელებელი სისტემის მოშლას, ღებინებასა და დიარეას. იზრდება ერთეულებად ან მცირე ჯგუფებად ტყის პირებში, ველობებზე, ბაღებში, პარკებში, მინდვრებზე და საძოვრებზე. ვიზუალურად ჰგავს წეროსწვივას გვარის რამდენიმე წარმომადგენელს.

სოკო პირველად აღწერა ამერიკელმა ბოტანიკოსმა გეორგ მეიმ 1818 წელს როგორც *Agaricus molybdites*. მიმდინარე ბინომიალური სახელწოდება მიანიჭა ინგლისელმა მიკოლოგმა ჯორჯ მესიმ 1898 წელს.

## აღწერა 
ქუდის დიამეტრი — 7-30 სმ, ნორჩობაში სფეროსებრია, შემდგომში ზარისებრი ან თითქმის ბრტყელი, ხშირად ფართო ბორცვაკით ცენტრში. მშრალია, თეთრი ფერის, დაფარულია ვარდისფერ-ყავისფერი ან ყავისფერი, თავიდან მსხვილი, შემდგომში ქერცლისებრი საბურველის ნარჩენებით. ცენტრში ხშირად ყავისფერია.

რბილობი — ფაფუკი, თეთრი ფერის, ჰაერზე ფერს არ იცვლის, იშვიათად იღებს მოწითალო ელფერს, განსაკუთრებული სუნისა და გემოს გარეშე.

ჰიმენოფორი — ფირფიტებიანი, ფირფიტები თავისუფალი, თეთრადაა შეფერილი, ასაკთან ერთად იღებს ზეთისხილისფერ-მწვანე ან ნაცრისფერ-მწვანე ფერს, დაზიანებისას ყვითლდება ან ყავისფერდება.

ფეხის სიგრძე — 5-30 სმ, სისქე — 1-3 სმ, თითქმის ერთიანი ან ზევითკენ შევიწროებული, გლუვი, თეთრი ფერის, დაზიანებისას ყავისფერდება. საყელო განთავსებულია ფეხის ზედა მხარეს, რომელიც ხშირად მოძრავია ფეხის მიმართ, თეთრია, ასაკთან ერთად ყავისფერდება.

სპორების ფხვნილი —
მწვანე ან ნაცრისფერ-მწვანე. სპორები — 9-13×6-9 მკმ, კვერცხისებრი ან ელიფსისებური.

## გავრცელება და ეკოლოგია 
საპროტროფია. იზრდება ერთეულებად, ან მცირე ჯგუფებად ტყის პირებში, ველობებზე, ბაღებში, პარკებში, მინდვრებზე და საძოვრებზე. ხშირად ქმნის „ქაჯის წრეს“.

გავრცელების არეალი მოიცავს ამერიკას, ევროპას, აზიას, აფრიკასა და ავსტრალიას.

**სეზონი** — ზაფხულიდან შემოდგომამდე.

## შხამიანობა
ჩრდილოეთ ამერიკაში, *Chlorophyllum molybdites* ყველაზე ხშირად მოხმარებადი შხამიანი სოკოა, რაც გამოწვეულია წეროსწვივას გვარის სოკოებთან მსგავსებით.

მისი სიმპტომები ძირითადად მოიცავს საჭმლის მომნელებელი სისტემის მოშლას, ღებინებასა და დიარეას. სიმპტომები იწყება სოკოს მიღებიდან 1-3 საათის შემდეგ. სიმპტომები მიმდინარეობს მძიმედ, განსაკუთრებით ბავშვებში, მიუხედავად ამისა, მისგან გარდაცვალების არცერთი ფაქტი არაა დაფიქსირებული.

ზოგიერთი ადამიანის შემთხვევაში, მოწამვლის სიმპტომები არ ვლინდება.

## მსგავსი სახეობები
;საკვები

ფაილი:Macrolepiota procera 2020 G2.jpg|*Macrolepiota procera*
ფაილი:Wielangta Unidentified Fungus 5307.jpg|*Macrolepiota clelandii*
ფაილი:Macrolepiota-excoriata-IMG 4537.jpg|*Macrolepiota excoriata*
ფაილი:Macrolepiota mastoidea BMa5 (1).JPG|*Macrolepiota mastoidea*
ფაილი:2011-05-01 Chlorophyllum rachodes (Vittadini) Vellinga 144047 crop.jpg|*Chlorophyllum rhacodes*

;შხამიანი

ფაილი:Lep.asp.jpg|*Lepiota aspera*
ფაილი:Lepiota clypeolaria a1 (3).JPG|*Lepiota clypeola*
ფაილი:Mikrobedla07456.JPG|*Lepiota cristata*
ფაილი:Lepiota felina 20121021w.JPG|*Lepiota felina*

## სამეცნიერო სინონიმები 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## გალერეა

ფაილი:Chlorophyllum molybdites Crop 2013-09-10.jpg|
ფაილი:Chlorophyllum.Molybdites.003.jpg|
ფაილი:Chlorophyllum.Molybdites.001.jpg|
ფაილი:Chlorophyllum molybdites young.JPG|
ფაილი:Chlorophyllum molybdites in Argentina.jpg
ფაილი:Greengills.jpg
ფაილი:2012-08-07 Chlorophyllum molybdites (G. Mey.- Fr.) Massee 246280.jpg
ფაილი:Chlorophyllum molybdites 101391198.jpg

## ლიტერატურა 
* 

## რესურსები ინტერნეტში
*
*

## სქოლიო
კატეგორია:შხამიანი სოკოები